CELEX: 32007R0935
Language: lv
Date: 2007-08-06 00:00:00
Title: Komisijas Regula (EK) Nr. 935/2007 ( 2007. gada 6. augusts ), ar ko 2006./2007. tirdzniecības gadam nosaka neapstrādātu rozīņu un neapstrādātu žāvētu vīģu uzglabāšanas atbalsta apjomu

7.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 206/3
            
         
      KOMISIJAS REGULA (EK) Nr. 935/2007
   (2007. gada 6. augusts),
   ar ko 2006./2007. tirdzniecības gadam nosaka neapstrādātu rozīņu un neapstrādātu žāvētu vīģu uzglabāšanas atbalsta apjomu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1) un jo īpaši tās 9. panta 8. punktu,
   tā kā:
   
               (1)
            
            
               Regulas (EK) Nr. 2201/96 9. panta 4. punktā paredzēts, ka uzglabāšanas atbalstu uzglabāšanas aģentūrām piešķir par iepirkto Sultana rozīņu, korinšu un žāvētu vīģu daudzumiem un faktisko uzglabāšanas ilgumu.
            
         
               (2)
            
            
               Tādēļ ir jānosaka atbalsta apjoms par neapstrādātām rozīnēm un neapstrādātām žāvētām vīģēm 2006./2007. tirdzniecības gadam atbilstīgi 7. pantam Komisijas 1999. gada 23. jūlija Regulā (EK) Nr. 1622/1999, kas nosaka sīki izstrādātus noteikumus Padomes Regulas (EK) Nr. 2201/96 piemērošanai attiecībā uz neapstrādātu rozīņu un neapstrādātu žāvētu vīģu uzglabāšanas shēmu (2).
            
         
               (3)
            
            
               Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   2006./2007. tirdzniecības gadam Regulas (EK) Nr. 2201/96 9. panta 4. punktā minētā atbalsta apjoms ir:
   
               a)
            
            
               par rozīnēm:
               
                           i)
                        
                        
                           0,1257 EUR dienā un par neto tonnu līdz 2008. gada 29. februārim,
                        
                     
                           ii)
                        
                        
                           0,0997 EUR dienā un par neto tonnu no 2008. gada 1. marta;
                        
                     
         
               b)
            
            
               par žāvētām vīģēm – 0,1083 EUR dienā un par neto tonnu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 6. augustā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 29. lpp. Regulā jaunākie grozījumi izdarīti ar Aktu par Bulgārijas Republikas un Rumānijas pievienošanās nosacījumiem un pielāgojumiem Līgumos, kas ir Eiropas Savienības pamatā (OV L 157, 21.6.2005., 203. lpp.).
   
      (2)  OV L 192, 24.7.1999., 33. lpp. Regulā grozījumi izdarīti ar Regulu (EK) Nr. 1051/2005 (OV L 173, 6.7.2005., 5. lpp.).